Document ID: /roh_data/filtered/fineweb-2-filterrobots_roh.jsonl.gz/2400

Flixbus porscha viadis da Turitg via Basilea tar l'eroport da Basilea-Mülhausen. Ils passagiers da Turitg pon però er gia sortir a Basilea - malgrà ch'els han in ticket fin tar la vart franzosa da l'eroport.
Quai scumonda dentant ina cunvegna da traffic cun l’Uniun europeica. En il uschenumnà «scumond da cabotascha» vegn fixà che bus da l’exteriur na dastgan betg concurrenzar bus svizzers en transportond passagiers d'in lieu svizzer a l’auter.
La licenza per lingias da bus sin distanza vegn data da l’uffizi federal per il traffic. Flixbus è ina interpresa da differentas che porschan viadis sin trajects lungs davent da la Svizra.
RR novitads 17:00